Erdo‘g‘an Makron bilan Al-Quds va Qatardagi keskin vaziyatni muhokama qildi

Turkiya prezidenti Rajab Toyyib Erdo‘g‘an Fransiya rahbari Emmanuel Makron bilan telefon muloqot o‘tkazdi. Bu haqda “Anadolu” xabar berdi.
Turkiya rahbari ma'muriyatining ma'lumotiga ko‘ra, ikki davlat yetakchilari Al-Qudsdagi vaziyatni, jumladan, Al-Aqsa masjidiga tashrif buyuruvchilarga nisbatan Isroil politsiyasi tomonidan kiritilgan cheklov choralarini muhokama etishgan.
Keskinlikning o‘sishi, insonlarning halok bo‘layotgani tufayli tashvish bildirilgan. Suhbatdoshlar Al-Qudsdagi muammoni hal etish va vaziyatni barqarorlashtirishga hissa qo‘shishga tayyorliklarini ma'lum qilishdi.
Tomonlar Suriya va Liviya bo‘yicha fikr almashishdi. Qatar bilan bog‘liq keskinlik mavzusi ham tilga olindi.